คือกินยาคุม21เม็ดเป็นประจำค่ะ กินมาได้ปีกว่าแล้วค่ะ ก่อนเริ่มทานยาคุมประจำเดือนเคยมาไม่ปกติค่ะ แต่พอกินยาคุมก็จะมาทุกวันอาทิตย์ทุกเดือนเลยค่ะ จะมาไม่เกิน6โมงเย็นของทุกเดือนเลยค่ะ แต่เมื่อวานมีแพทสัมพันธ์ปล่อยนอกแล้ววันนี้ประจำเดือนยังไม่มาเลยค่ะ ไม่เคยเกิน6 โมงเย็น มีโอกาศเสี่ยงไหมค่ะ
สวัสดีค่ะ การทานยาคุมกำเนิดนั้น หากทานได้อย่างถูกต้อง คือไม่มีวันที่ลืมทานยา ทานยาในเวลาใกล้เคียงกันของแต่ละวัน ไม่มีอาเจียนหรือท้องเสียหลังทานยา ไมได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ดังนั้น โอกาสที่จะตั้งครรภ์ถือว่าน้อยมากสำหรับประจำเดือน ส่วนใหญ่มักจะมาทุก ๆ 28 วัน ในวันเดียวกันของสัปดาห์ เช่น ทุกวันอาทิตย์ของทุก 4 สัปดาห์ แต่อาจไม่จำเป็นต้องตรงเวลา คือเป็นเวลาเดียวกันเสมอไป แต่หากมีการลืมทานยาบ้าง ทานยาไม่ตรงเวลาบ้าง มีอาเจียนหรือท้องเสียหลังทานยา ก็อาจทำให้ประจำเดือนคลาดเคลื่อนไปได้ 1-2 วันดังนั้น แนะนำให้รอประจำเดือนไปอีกซัก 1 วัน หากประจำเดือนยังไม่มา อาจลองตรวจหาการตั้งครรภ์ดูค่ะนอกจากนี้ การทานยาคุมต่อเนื่องนานๆ ในบางราย ประจำเดือนอาจขาดหายไปได้ ซึ่งเกิดจากเยื่อบุโพรงมดลูกฝ่อบางลงจากผลของฮอร์โมน แต่ไม่ได้อันตรายแต่อย่างใด